Document ID: 31999R2623

Komisijas Regula (EK) Nr. 2623/1999
(1999. gada 10. decembris),
ar ko groza Regulu (EEK) Nr. 411/88 par metodi un procentu likmi, kas izmantojama tādu intervences pasākumu finansēšanas izmaksu aprēķinos, kas ietver iepirkšanu, glabāšanu un realizāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1978. gada 2. augusta Regulu (EEK) Nr. 1883/78, ar ko nosaka vispārīgus noteikumus intervences pasākumu finansēšanai, ko veic Eiropas Lauksaimniecības virzības un garantiju fonda Garantiju nodaļa [1], un kurā jaunākie grozījumi izdarīti ar Regulu (EK) Nr. 1259/96 [2], un jo īpaši tās 5. pantu,
tā kā:
(1) Komisijas Regulā (EEK) Nr. 411/88 [3], kurā jaunākie grozījumi izdarīti ar Regulu (EEK) Nr. 1644/89 [4], paredzēta metode un procentu likme, kas jāizmanto intervences pasākumu finansēšanas izmaksu aprēķinos. Tā paredz, ka vienotā procentu likme atbilst tām Eiropas norēķinu vienības trīs mēnešu un divpadsmit mēnešu nākotnes procentu likmēm, ko Eiropas Kopienu Statistikas birojs reģistrējis eirotirgū, piemērojot tām korekcijas koeficientu, attiecīgi, viena un divas trešdaļas.
(2) Kopā ar eiro 1999. gada 1. janvārī ieviesta jauna Eiropas naudas tirgus eiro standarta likme EURIBOR. Tā aizvieto dažādās eirozonas dalībvalstu starpbanku aizņēmumu piedāvātās likmes (IBOR) un to katru mēnesi publicē Eiropas Centrālā banka.
(3) Sakarā ar eiro ieviešanu būtu jāgroza Regulas (EEK) Nr. 411/88 3. pants un tās pielikums.
(4) Šajā regulā paredzētie pasākumi atbilst ELVGF komitejas atzinumam,
IR PIEŅĒMUSI ŠO REGULU.
1. pants
Regulu (EEK) Nr. 411/88 groza šādi:
1) Regulas 3. panta pirmo daļu aizstāj ar šo:
"Regulas (EEK) Nr. 1883/78 5. pantā minētā procentu likme atbilst trīs mēnešu un divpadsmit mēnešu EURIBOR likmēm, piemērojot tām korekcijas koeficientu, attiecīgi, viena un divas trešdaļas."
2) Pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Tas ir piemērojams no 1999. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 10. decembrī

Labels: 3
2
15
4